Silver Maar

Silver Maar (sündinud 11. veebruaril 1999) on eesti võrkpallur.

2018. aastast on ta kuulunud Eesti võrkpallikoondisse ning hooajast 2022/23 mängib ta Tšehhi meistriliigaklubis VK Libereci Dukla.

Sportlaskarjäär

Koondis

Noortekoondis
Silver kuulus aastatel 2015–2018 Eesti noormeestekoondisesse (sündinud 1999 ja varem), kelle vanemtreeneriks oli Urmas Tali. 2015. aastal saadi EEVZA U17 meistrivõistlustel Poolas kolmas koht. Koondisega osaleti omavanuste Euroopa meistrivõistluste valikturniiridel, kuid finaalturniiridele pääseda ei õnnestunud. Noortekoondises mängis Silver sidemängija positsioonil.

Eesti võrkpallikoondis
2018. aastal liitus Silver esimest korda Eesti võrkpallikoondisega ning nimetati samal aastal koosseisu suurematel toimunud võistlustel ja turniiridel. Ta on esindanud Eestit Euroopa meistrivõistluste finaalturniiril kahel korral (2019 ja 2021) ning Euroopa liigas viiel korral (2018, 2019, 2021, 2022 ja 2023).

Klubivõrkpall
Silver mängis kuus hooaega Eesti meistriliigas Pärnu võrkpalliklubi ridades. Esimesel hooajal (2016/17) võideti Eesti karikavõistlused, saadi teine koht Credit24 Meistriliigas ja kolmas koht Eesti meistrivõistlustel. Silver oli Edgar Järvekülje kõrval teine libero ning põhikoormust ei kandnud. Järgneval hooajal (2017/18) Järvekülg aga lepingut ei pikendanud ning Silverist sai 18-aastaselt meeskonna põhilibero. Credit24 Meistriliigas saadi taas teine ja Eesti meistrivõistlustel kolmas koht; CEV Challenge Cupil jõuti 1/8 finaali. Hooajal 2018/19 jätkas Silver Pärnus põhiliberona, kui Eesti karikavõistlustel saadi teine koht, Credit24 Meistriliigas kolmas koht ja võideti Eesti meistrivõistlused. Hooajal 2019/20 Eesti karikavõistlustel finaali ei jõutud; ülejäänud võistlused peatati kevadel koroonapandeemia tõttu. 2020/21 hooajal oldi registreeritud CEV Challenge Cupil, kus jõuti veerandfinaali ühtegi mängu mängimata; kohalikes sarjades ja võistlustel medalile ei jõutud. Uueks hooajaks lootis Silver liituda välisklubiga, kuid sobivat pakkumist ei tulnud ning ta jätkas ka kuuendat hooaega Pärnu võrkpalliklubis. Eesti meistrivõistlustel teeniti teine ning Credit24 Meistriliigas kolmas koht. Silver valiti Credit24 Meistriliiga parimaks liberoks.

Hooajaks 2022/23 sõlmis Silver esimese välislepingu ning siirdus mängima Tšehhi meistriliiga klubisse VK Libereci Dukla. Klubi osales CEV Cupil, kus jõuti 1/16 finaali. Tšehhi karikavõistlused võideti Martti Juhkami koduklubi ČEZ Karlovarsko ees. Tšehhi meistrivõistlustel poolfinaalist edasi ei pääsetud ning saadi neljas koht (3.–4. koha mängus jäädi alla Juhkami koduklubile).

Rannavõrkpall
Vanuseklasside turniiridel osales Silver erinevatel aastatel erinevate paarilistega. 2015. aastal osales ta Mart Toomiga Armeenias EEVZA U18 meistrivõistlustel. 2016. aastal osales Silver Mattias Metsnaga Leedus EEVZA U18 meistrivõistlustel, kus võideti alagrupis kõik mängud ning saavutati lõppkokkuvõttes seitsmes koht. 2017. aastal osales Silver Siim Tammearuga Itaalias U20 Euroopa meistrivõistlustel, kus alagrupist edasi ei saadud.

Saavutused

Klubivõrkpall
Balti liiga
2016/17  Pärnu võrkpalliklubiga
2017/18  Pärnu võrkpalliklubiga
2018/19  Pärnu võrkpalliklubiga
2021/22  Pärnu võrkpalliklubiga

Riikide meistrivõistlused
2016/17  Eesti meistrivõistlused Pärnu võrkpalliklubiga
2017/18  Eesti meistrivõistlused Pärnu võrkpalliklubiga
2018/19  Eesti meistrivõistlused Pärnu võrkpalliklubiga
2021/22  Eesti meistrivõistlused Pärnu võrkpalliklubiga

Riikide karikavõistlused
2016/17  Eesti karikavõistlused Pärnu võrkpalliklubiga
2018/19  Eesti karikavõistlused Pärnu võrkpalliklubiga
2022/23  Tšehhi karikavõistlused VK Libereci Duklaga

Individuaalsed auhinnad
2021/22 Balti liiga parim libero

Koondis
2018  Euroopa Liiga
2018  Challenger Cup
2021  Euroopa Liiga

Viited

Välislingid
Silver Maar Mängija profiil CEV kodulehel
Silver Maar Nisse Huttunen International Sports Agency
Silver Maar Volleybox
Silver Maar Eesti Võrkpalli Liit

Eesti võrkpallurid
Sündinud 1999